Document ID: /roh_data/filtered/fineweb-2-filterrobots_roh.jsonl.gz/65443

Il video è la simulaziun da la situaziun da fugitivs (video: R. Müller / F. Caduff)
La simulaziun cumenza cun instrucziuns. Dunnas ston zugliar ils chavels cun schals ed i vegn scumandà ad ellas da discurrer cun umens esters. E lura cumenza ina fugia hectica enfin ch'ils fugitivs rivan tar il champ da fugitivs.
Là dentant n'èsi insumma betg uschia che la fugia fiss a fin. Qua cumenza la fugia dals schuldads. Uschia vegnan ils participants confruntads cun corrupziun, cun violenza e cun ina gronda malsegirtad. Ins na sa mai, tge che capita sco proxim. Suenter bundant ina mes'ura è l'experientscha a fin ed il surlevtg grond.
Simulaziun reala
Tenor ils responsabels da la simulaziun, la fundaziun Crossroads, pudess quest champ da fugitivs esser dapertut sin quest mund. I mussi dentant mo gist 14% da la realitad en quests champs. La hectica e las sfidas cun las qualas ins vegni confruntà existian dentant en quels. I na saja dentant betg pussaivel dad uniformar tut quests champs da fugitivs perquai che mintga champ saja auter.
RR Actualitad bunura 06:00